Arne Lygre

Arne Ingolv Sunde Lygre (født 6. februar 1968 i Bergen, med aner til Tysnes og Fusa) er en norsk forfatter og dramatiker. Skuespillene hans er oppført på norske og utenlandske scener, blant annet i Danmark, Tyskland, Frankrike, Italia, Portugal og Brasil, og de er oversatt til minst tolv språk. 


== Dramatiker ==


=== Mamma og meg og menn ===
Lygres debut som dramatiker kom i 1998 med stykket Mamma og meg og menn. Skuespillet ble utgitt på Aschehoug forlag i 1998, og hadde urpremiere samme år på Rogaland Teater i Stavanger, med Ingrid Forthun som regissør. Stykket ble deretter satt opp på Masken Teater i Nykøping Falster (Danmark) i 2000, regissert av Mikkel Hede. 
Skuespillet ble utgitt av det franske forlaget Les Solitaires Intempestifs (fransk tittel: «Maman et moi et les hommes») i 2000, oversatt av Terje Sinding. Det ble satt opp på Addition Théâtre i Le Mans (Frankrike) i 2006/2007, med Francois Chevallier som regissør. Teatersesongen 2007/2008 gikk stykket på Badisches Staatstheater i Karlsruhe (Tyskland), regissert av Thomas Krupa. 


=== Brått evig ===
Lygres neste skuespill, Brått evig, ble utgitt på Aschehoug forlag i 1999. Det hadde urpremiere på Nationaltheatret i Oslo i 2000. Regissør var Catrine Telle.
Skuespillet ble oppført på Vanalinnastuudio i Tallinn (Estland) i 2000/2001. Regissør i Tallinn var Roman Baskin. I 2003 ble det satt opp på Staatschauspielhaus i Dresden (Tyskland), med Stefan Nolte som regissør. 
Stykket ble utgitt på det serbiske forlaget Stubovi kulture i 2003, oversatt til serbisk av Olga Dordilovic.


=== Skygge av en gutt ===
Lygres neste verk ble ferdigstilt i 2003, og bar tittelen Skygge av en gutt. Stykket ble utgitt på Aschehoug forlag i 2005 (i samlingen To skuespill). Det hadde urpremiere på Det Norske Teater i Oslo i 2006, med Ola B. Johannessen som regissør. Skuespillet ble nominert til Ibsenprisen 2007.


=== Mann uten hensikt ===
Skuespillet Mann uten hensikt ble utgitt på Aschehoug forlag i 2005 (i samlingen To skuespill). Det hadde urpremiere på Nationaltheatret/Torshovteatret i Oslo i 2005. Alexander Mørk-Eidem var regissør for oppsetningen.
I 2006 ble skuespillet satt opp på Theatre Am Neumarkt i Zürich (Sveits). Regissør for den sveitsiske oppsetningen var Marc von Henning.
Verket ble utgitt på fransk i 2007 på forlaget L’Arche, under tittelen Homme sans but. Oversettelsen var ved Terje Sinding. I 2007/2008 ble stykket vist på Odéon Theatre de l’Europe i Paris (Frankrike), med Claude Régy som regissør. 


=== Dager under ===
I 2006 ferdigstilte Lygre skuespillet Dager under. Det ble utgitt på Aschehoug forlag i 2008. Stykket hadde urpremiere på Teater Momentum i Odense i 2009 med den danske tittelen Dage under. Regissør var Kamilla Mortensen. Forestillingen ble nominert til den danske Reumert-prisen 2009 i kategorien «Årets store, lille forestilling». 


=== Så stillhet (også kalt: Så blir det stilt) ===
Stykket Så stillhet ble ferdigstilt i 2007, og ble utgitt på Aschehoug forlag i 2009. Skuespillet hadde urpremiere på Det Norske Teater i Oslo i 2009 med tittelen Så blir det stilt. Regissør var Torkil Sandsund.


=== Jeg forsvinner ===
I 2011 hadde Jeg forsvinner verdenspremiere på Théâtre National de la Colline i Paris, med norgespremiere på Nationaltheatret 24. august 2012. Stykket ble senere tildelt Ibsenprisen.


=== Ingenting av meg ===
I 2013 ble skuespillet Ingenting av meg utgitt i bokform. I 2014 hadde det premiere både på Det Norske Teatret, Stadsteatern i Stockholm og Théâtre National de la Colline i Paris.


=== La deg være ===
I 2016 hadde La deg være urpremiere på Nationaltheatret.


=== Tid for glede ===
I januar 2022 hadde forestillingen Tid for glede urpremiere på Det Norske Teatret, med Johannes Holmen Dahl som regissør. Anmelderne var svært begeistret. «Eg trur eg har sett årets beste framsyning. Allereie.» skrev NRKs anmelder. Aftenpostens anmelder kalte forestillingen «en stor begivenhet i norsk teater». Anmelderen i tidsskriftet Subjekt mente imidlertid at selve teaterteksten var svak, men at regiarbeidet og skuespillerprestasjonene var imponerende.


== Prosaforfatter ==
Lygre debuterte som prosaforfatter i 2004 med novellesamlingen Tid inne, som han mottok Brageprisen for samme år. I 2006 kom romanen Et siste ansikt. Høsten 2009 ga han ut romanen Min døde mann. 


== Priser og nominasjoner ==
Lygre ble tildelt Mads Wiel Nygaards legat i 2009. I 2013 ble han tildelt Ibsenprisen for stykket Jeg forsvinner.
I 2017 vant han Heddaprisen for beste scenetekst for original tekst til La deg være, som hadde blitt uroppført på Nationaltheatret. Forestillingen var regissert av Johannes Holmen Dahl.


== Verker ==


=== Romaner og noveller ===
2004: Tid inne (noveller) Aschehoug – tildelt Brageprisen 2004 for beste novellesamling; nominert til Klassekampens bokpris «Neshornet» for beste skjønnlitterære utgivelse 2004
2006: Et siste ansikt (roman), Aschehoug – nominert til NRK P2-lytternes romanpris 2006
2009: Min døde mann (roman), Aschehoug
2012: Ikke noe å forlate (novelle)


=== Dramatikk ===
1998: Mamma og meg og menn – urpremiere på Rogaland Teater i Stavanger i 1998
1999: Brått evig – urpremiere på Nationaltheatret i Oslo i 2000
2003: Skygge av en gutt – urpremiere på Det Norske Teater i Oslo i 2006
2005: Mann uten hensikt – urpremiere på Nationaltheatret/Torshovteatret i Oslo i 2005
2006: Dager under – urpremiere på Teater Momentum i Odense i 2009 med tittelen Dage under
2007: Så stillhet – utgitt på Aschehoug forlag i 2009; urpremiere på Det Norske Teater i Oslo i 2009 med tittelen Så blir det stilt
2011: Jeg forsvinner – urpremiere på Théâtre National de la Colline i Paris
2013: Ingenting av meg – utgitt i bokform
2016: La deg være – urpremiere på Nationaltheatret
2022: Tid for glede – urpremiere på Det Norske Teatret


== Bibliografi ==
1998: Mamma og meg og menn, skuespill. Aschehoug – 158 s. ISBN 82-03-18039-6fransk: Maman et moi et les hommes; traduit du norvégien par Terje Sinding. – Besançon : Solitaires Intempestifs , 2000 – 123 s. ISBN 2-912464-70-6
1999: Brått evig, skuespill. Aschehoug, – 203 s.  ISBN 82-03-18132-5serbisk: Iznenada večni; prevala s norveškog Olga Ðorđilović. Beograd : Stubovi kulture , 2003 – 155 s. ISBN 86-7979-081-8
2004: Tid inne : noveller. Aschehoug, – 203 sider – ISBN 82-03-19116-9
2005: To skuespill. Aschehoug, – 319 s. Innhold: Skygge av en gutt ; Mann uten hensikt ISBN 82-03-19037-5 (ib.)
2006: Et siste ansikt, roman, Aschehoug
2008: Dager under, dramatikk, Aschehoug
2009: Så stillhet, dramatikk, Aschehoug
2009: Min døde mann, roman, Aschehoug
2011: Jeg forsvinner, dramatikk, Aschehoug
2013: Ingenting av meg, dramatikk, Aschehoug
2016: La deg være, dramatikk, Aschehoug
2019: Meg nær, dramatikk, Aschehoug
2020: Minnetrilogien: tre enaktere, dramatikk, Aschehoug


== Referanser ==


== Kilder ==
Presentasjon av Arne Lygre i Forfatterkatalogen på Forfattersentrums nettsider


== Eksterne lenker ==
(en) Offisielt nettsted 
(no) Arne Lygre hos Nationaltheatret 
(no) Arne Lygre hos Sceneweb 
(no) Arne Lygre i Store norske leksikon
(no) Om Arne Lygre på Litteraturnettet
(no) A.I.S. Lygre i NRK Forfatter
(no) Arne Lygre hos Norske Dramatikeres Forbund
(no) Digitaliserte bøker av Lygre hos Nasjonalbiblioteket
(no) Om Arne Lygre på Aschehoug hjemmeside
Artikler om Arne Lygre i Norart